EGILL BENEDIKTSSON A SVEINSSTOÐUM eftir SIGURÐ EIRÍKSSON á Borgarfelli Egill Benediktsson , bóndi á Sveinsstöðum í Tungusveit , sem hér verður nokkuð frá sagt , fæddist í Brekku hjá Víðimýri hinn 13. maí 1877 . Foreldrar hans voru hjónin Benedikt Kristjáns - son , sem var bóndi í Brekku , á Skörðugili og víðar , og kona hans , Ingibjörg Einarsdóttir frá Krossanesi í Vallhólmi . Hún var al - systir Indriða Einarssonar , skrifstofustjóra og leikritaskálds . Egill ólst upp í allstórum systkinahóp til þrettán ára aldurs . Þá fór hann til Árna bónda á Maibæli á Langholti og var þar , unz hann náði tvítugsaldri , og hélt alla tíð tryggð við þau hjónin , Arna og Sigurlínu . Árni bóndi mun fljótt hafa komið auga á , að drengurinn var gæddur ýmsum hæfileikum , sem ekki var algengt , að byggju í einum og sama manni . Þannig komu skyggnihæfileikar hans og dulargáfa fljótt í Ijós . Það þótti Árna lítilsvert , en kunni því betur að meta iðjusemi Egils og frábæra vandvirkni , og þó ekki sízt nærfærni hans við veikar skepnur , sem var frábær , og skal ég segja frá tildrögum þess trausts , sem hann ávann sér í því efni : Það var um sauðburð , þegar Egill var nýkominn að Marbæli , að tveggja vetra ær gat ekki borið . Arni var sjálfur að reyna að hjálpa henni og hafði þar með sér mann , sem hann treysti vel í því efni , en þeir gátu ekki greitt fyrir burðinum , gáfust loks alveg upp og fóru heim til bæjar að sækja tæki til að slátra kindinni . Þetta var